**Referat af bestyrelsesmøde den 8. juni 2020, kl.10.00, Havnehaven 75.**

**Til steder: Jørn Frydenlund (administrator), Robert Melander (RM), HC Rasmussen (HC),**

 **Randi Petersen (RP) og Ole Petersen (OP)**

**DAGSORDEN:**

1. **ROBERT MELANDER, *FORMAND FOR BESTYRELSEN.***
	1. **Økonomisk oversigt v/ administrator**

Administrator var inviteret for at give et økonomisk overblik. Tagene er i færd med at blive udskiftet – fortsat forventet pris: 807.000 kr. En pumpe i en brønd skal skiftes, da den er gået i stykker – pris: Ca. 40.000 kr. RM og RP har fremover adgang til og derfor tilsyn med foreningens konti.

* 1. **Udvalg Mødedatoer / opgaver**

*i.* *Salg af lejligheder: HC RM OP og AD*

Det blev besluttet, at administrator tager kontakt med selskabet, som lejer de fire lejligheder, der er lejet ud til ”brobyggeriet”, for at vi kan vide, hvorledes vi i andelsboligforeningen fremadrettet står rent udlejningsmæssigt og derfor også økonomisk.

*ii.      vedtægter / husorden: HC RM RP AD*

 *iii.      strategiplan: HC RM RP OP og AD*

*iv.      liste over andelsforeningens betaling: RM HC*

*v. RP er fremover overordnet vedligeholdelsesansvarlig og har derfor kontakten til blokformændene samt kontakt til Vordingborg Kommune, bl.a. med hensyn til renovering.*

* 1. **fastlæggelse af dag for generalforsamling:**

Generalforsamling: Søndag den 18. oktober 2020, kl. 14,00 i Marine Huset, Sydhavnsvej 80.

* 1. **fordeling af roller i ny bestyrelse**

Se under pkt. b.

* 1. **Leje af computer til bestyrelsens brug: Pris 350 kr. pr. mdr.** – Vedtaget.
	2. **Arbejdsbeskrivelse for rensning af pumpebrønd**

RM udarbejder denne arbejdsbeskrivelse

* 1. **Renovering af alarmer på pumpebrønd-elskabe**

De skiftes i begyndelsen af det nye år.

* 1. **Skriftlig henvendelse til bestyrelsen**

Henvendelse fra andelshavere til bestyrelsen skal alene ske til formanden – ikke til bestyrelsens medlemmer – mail: havnehavn@gmail.com – eller brev lægges i foreningens postkasse ved fællesskuret.

* 1. **Salg af andelslejligheder**

Inden et evt. salg vil det nok være fordelagtigt at tage en snak med bestyrelsen for at få gode råd og evt. en snak om prisniveauet.

1. **H C RASMUSSEN, *OVERORDNET VEDLIGEHOLDELSESANSVARLIG***

* 1. **Sommerfest som i "gamle" dage i juni.**

Når vejrudsigten peger på, at der kan afholdes sommerfest, vil der med ganske få dages varsel blive lagt en invitation i postkasserne til sommerfest. Man medbringer selv alt spiseligt og drikkevarer – foruden bord og stole. Bord og stole til dem, der ikke selv kan medbringe, sørger bestyrelsen for – men da skal man forinden have henvendt sig til HC.

Grill og parasoller stilles frem. ”Festpladsen” bliver på arealet mellem Havnehaven I og II. Nærmere information i selve indbydelsen.

* 1. **Skilte på affaldsøer.**

P.g.a. skærpede regler for renovering bedes alle beboere kig på de nye skilte, der er sat op, inden affaldet kommes i. Kommer man forkert affald i en container, afviser renovationsarbejderne at tømme den. En sær-afhentning og sær-tømning er en dyr ekstraomkostning for os alle. Derfor … kig!

* 1. **Røgalarmer –**

pt. mangler kun enkelte at blive udskriftet; forventes gjort færdigt midt i juni.

Ved udskiftningen er det konstateret, at ca. 10% af de røgalarmer, der skulle have været i lejlighederne, enten har manglet eller ikke har fungeret, f.eks. fordi beboerne har trukket el-stikket ud. Røgalarmerne er til for at sikre os alle.

* 1. **Storskrald ….. endnu engang**

Når beboerne i foreningen ikke overholder Vordingborg Kommunes krav for, hvad der kan komme med som storskrald, fjerner renovationsarbejderne intet! Læs kommunens retningslinier på:

<https://vordingborg.dk/borger/miljoe-og-natur/affald-og-genbrug/storskrald>

***Overholdes reglerne ikke, må ordningen om storskrald desværre ophøre.***

Er du i tvivl, så snak med bestyrelsen.

* 1. **Nyt redskab i fællesskuret – en kantskærer til græsplænen.**
	2. **Plæneklipper**

Den indkøbte plæneklipper er KUN til fællesarealerne, ikke til privat brug. Snak evt. med din nabo om at dele en plæneklipper.

* 1. **El-pærer**

El-pærer til udendørslamper i stueetagen og til badeværelse kan købes ved henvendelse til formanden eller HC.

* 1. **Ny kloakservice: KKC Kloakservice og Slamsugning, tl.f.: 6175 7101.**

1. **OLE PETERSEN, *REFERENT.***
2. **Nordea fonden.**

Ansøgningen er sendt. Svar forventes til efteråret.

1. **Underskrivning af referat af bestyrelsesmødet den 25. maj.**
2. **Nye "grønne" poser til madaffald er skaffet og kan hentes i fællesskuret.**

1. **RANDI PETERSEN, OMRÅDELEDER**

 Indkalder blokformændene til møde søndag den 14. juni kl. 14,30.

1. **EVENTUELT, HERUNDER NÆSTE MØDE:**

Næste møde: Mandag den 14. september kl. 10,00 hos H. C.

**ALLE BEBOERE ØNSKES EN RIGTIG GOD SOMMER!**

Med venlig hilsen

Bestyrelsen.

Vordingborg, den 8. juni 2020

Ole Petersen (79)

Referent.